Soektog na Mpuma-transitorowersArgieffoto Die polisie in Tzaneen is op soek na meer as agt mans wat ŉ veiligheidsmaatskappy, wat kontant vervoer het, aangeval en beroof het. “Die voertuig is Maandagaand op die R36 tussen Tzaneen en Lydenburg, naby Ofcolaco, beroof,” het lt.kol. Moatshe Ngoepe, woordvoerder van die polisie, gesê. “Persone in ŉ wit Ford Ranger het omstreeks 19:30 van agter op die veiligheidswa begin skiet en die bestuurder is genoodsaak om stil te hou.” Die verdagtes het ŉ kluis in die veiligheidswa oopgesny en ŉ onbekende hoeveelheid kontant gebuit. Verbygaande motoriste is ook voorgekeer. Hul motorsleutels is uit die aansitters gehaal en in die bosse gegooi. “Geen beserings is aangemeld nie,” het Ngoepe bygevoeg.